IISRAELI MÄED
Tere tulemast taas saatesarja Iisraeli mäed palvereisile!
Käesolevas sarjas palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Ole meile tänagi teejuhiks, Jeesus!
Piiblis järgneb juubeliaasta sisemisele vabanemisele
ja oma maale naasmisele varemete ülesehitamise aeg.
Ehitamine algab Piiblis altariga,
mis tähendab Jumala ülistuse ennistamist oma kohale.
Täna läheme palvetama Abudi külla, mille nimi tähendab 'ülistust'.
Räägime teel täpsemalt, milles täpselt asi on.
Piibel räägib mitmest erinevast saabumisest ja asetumisest
siia Jumala poolt oma rahvale tõotatud maale.
Neil kõigil on siiski üks ühine joon.
Kõik maalesaabujad alustasid altari ehitamisest Issandale.
Kui Juuda suguharu naases Paabeli vangipõlvest,
tahtsid nad üles ehitada kogu hävitatud Jeruusalemma linna.
Seegi ehitusprojekt algas siiski altari ehitamisest.
Esra raamat räägib sellest nii:
"Nad ehitasid altari selle endisesse kohta,
kuigi maa elanikud olid nende vastu vaenulikud;
ja nad ohverdasid selle peal Issandale põletusohvreid,
hommikusi ja õhtusi põletusohvreid." Esra 3:3
Alles seejärel hakati templit ehitama.
Ja alles pärast templit parandati linnamüürid.
Kus me nüüd oleme, Mia?
Oleme Samaaria läänepiiril,
ja pöörame läänest itta suunduvale teele,
kust Abudi külla jõuame.
Miks altari ehitamine nii tähtis oli?
Altar on kohtumispaik Jumala ja inimese vahel,
kus taevas maad puudutab.
Altariga avaldab inimene soovi kohtuda Jumalaga.
Altar on tegelikult pilt Jeesusest,
sest vaid Tema kaudu kohtub Jumal inimesega.
Jumalaga kohtumine Jeesuse kaudu tekitab ülistuse Jumalale.
Kui Taavetist oli saanud kõigi Iisraeli suguharude kuningas,
alustas ta ülistuse ennistamisega Jeruusalemma keskel.
"Siis, selsamal päeval, andis Taavet Issanda tänamise
esimest korda Aasafi ja tema vendade hooleks:
'Tänage Issandat, kuulutage tema nime,
tehke teatavaks rahvaste seas tema teod!
Laulge temale, mängige temale,
kõnelge kõigist tema imedest!
Kiidelge tema pühast nimest,
rõõmustugu nende süda, kes otsivad Issandat!
Nõudke Issandat ja tema võimsust,
otsige alati tema palet!" 1Aj 16:7-11
Ka Taaveti ja Saalomoni ajal
ehitati isegi tempel alles pärast seda, kui ülistus oli paika pandud.
Kuhu me nüüd pöörame, Mia?
Pöörame siit Abudi külla viivale teele.
Siit kulges maantee juba roomlaste ajal.
Mida on vanade altaritega seoses veel toimunud?
Vanade altarite juurde näib olevat jäänud kohtumispaik Jumalaga.
Johannese evangeeliumi 4. ptk räägib,
kuidas Samaaria naine tunnistas juba Jeesuse eluajal,
et Ta on Messias.
Peagi uskus Temasse kogu küla.
"Aga naisele nad ütlesid:
'Me ei usu mitte enam sinu kõne tõttu,
vaid me oleme teda ise kuulnud ning teame nüüd,
et tema on tõesti maailma Päästja.'" Jh 4:42
Jeesus kohtus naisega vana Sekkemi linna lähistel
kuhu Jumalale olid ehitanud altari
maale saabunud Aabraham, Jaakob ja Joosua.
Jaakobi altar oli esimene, mis kunagi Iisraeli Jumalale ehitati,
sest Jaakob oli vaid hetk varem selle nime Jumalalt saanud.
"Ja ta püstitas sinna altari
ning pani sellele nimeks 'Jumal, Iisraeli Jumal'". 1Mo 33:20
Kus me nüüd oleme, Mia?
Oleme nüüd Abudi külas.
Küla nimi on araabia versioon heebrea keelest ja tähendab ülistust.
Arheoloogiliste leidude andmeil
eksisteeris küla juba vähemalt kuningas Taaveti ajal.
Tollal kuulus piirkond Efraimi hõimule.
Küla on olnud asustatud sellest peale
ja täna kutsutakse siinseid elanikke palestiinlasteks.
Peatume paaris kohas siin küla keskuses,
enne kui suundume tänasesse palvepaika.
Mis koht see on, Jyrki?
Siin ülistusküla keskel on Messia Kiriku varemed.
Kohaliku traditsiooni järgi peatus Jeesus jüngritega siin
teel Galileast Jeruusalemma ja siin uskusid külaelanikud,
et Tema oli tõotatud Messias.
Too Messia kirik ehitati siia küla kõrgendikule,
kus Jeesus olevat kõnelenud.
Messia kirik on üks maailma vanemaid.
Ka selle ümbrus kuulutab endiselt jõulist sõnumit Jeesuse reaalsusest.
Küla tugevat kristlikku ajalugu näeb ka selles,
et lisaks Messia kirikule
on Abudis ja selle ümber veel kaheksa kiriku varemed.
Külas on lisaks olnud ka kloostreid.
Kuni 11. sajandini elasid külas ainult kristlased.
14. sajandil, kui Iisraelimaad valitsesid Egiptuse mamelukid,
ehitati küla lõunaosa, kuhu kolis elama moslemeid.
Täna on küla 2000 elanikust pool moslemid ja pool kristlased.
Kristlastest on pooled katoliiklased ja pooled õigeusklikud.
Lisaks on külas haruldasel kombel ka protestantlik kogudus,
kellel on oma kirik.
Peatume hetkeks selle kiriku juures.
Räägi sellest kirikust veel veidi, Jyrki.
Abudi külal on kogu Samaarias ainulaadne evangeelne ajalugu.
1960. a-te alguses tuli siia USA misjonär,
kes rajas 1964. a külla protestantliku koguduse.
Kirik valmis 1969. a suvel ja kogudus tegutseb siiani.
Jätkame teed meie tänasesse palvepaika,
mis asub seal eemal künkal.
Aasta pärast äsjase kiriku valmimist
rajas sama misjoniühendus siia külaelanike palvel tüdrukute põhikooli.
Misjonäride koolidel oli külas pikk ajalugu,
sest just samasse külla
oli Kanada misjoniühendus rajanud 50 aasta eest kooli poistele.
Paistab, et siia on tehtud uus hea tee.
Jõudsime kohale ja jätame auto siia.
See küngas on populaarne nii kohalike kui turistide seas.
Kõnnime siit teisele poole küngast tänasesse palvepaika,
kus on käinud palvetajaid juba ligi 2000 aastat.
Mis koht see täpselt on, Jyrki?
Siin on asunud iidne õigeusu klooster nimega on St. Barbara.
Kloostri kirik oli ehitatud koopasse
ning siin tähistavad Samaariast ja kaugemaltki saabuvad õigeusklikud
endiselt igal aastal detsembris pühi.
Teise intifada ajal 2002. a
pidas Iisraeli armee koopakirikut terroristide peidupaigaks
ja lasi selle õhku.
Kui selgus tõde, taastati kahjud.
Enne Jeesuse naasmist
teeb Jumal suuri asju nii maailmas kui siin Samaarias.
Ta on kutsunud meidki kaasa neid kuulutama ja palvetama.
Vanasti pidid kuninga heeroldid käima eri paigus
valjult kuninga käske kuulutamas, enne kui need jõustusid.
Meie Jumal on kuningas ja Temagi kuulutab oma plaane
oma sulaste kaudu enne nende teostamist.
"Tõesti, Issand Jumal ei tee midagi,
ilmutamata oma nõu oma sulaseile prohveteile." Am 3:7
Neil palvereisidel oleme kõik eestpalvetajatana
palvetamas ja kuulutamas Jumala tõotatud asjade teostumist.
Eestpalvetaja on teatud mõttes tänase reaalsuse
ja Jumala tõotatud tegelikkuse vahel neid kokku toomas.
Soomekeelne sõna 'eestpalvetaja' ei kirjelda eriti hästi, milles asi.
Inglise keeles on eestpalvetaja 'intercessor',
mis tähendab otseselt 'vahendajat' või 'rahuläbirääkijat',
kes kaks poolt kokku toob.
Oleme eestpalvetajatena siin Samaarias need vahendajad
ja räägime Jumala tõotusi Samaaria tänasesse reaalsusesse.
Toetudes Jumala tõotustele ja prohvetlikele eeltähendustele
ning kuulutades neid sellele piirkonnale,
lähevad need ühel päeval ka täide.
Ja Jumala plaan on alati parim kõigile.
Küla araabiakeelne nimi Abud tähendab ülistust.
Seda arvatakse johtuvat sellest, et külas on olnud nii palju kirikuid,
kus on ülistatud Jumalat.
Traditsioonide järgi elas siin juba enne Jeesuse külaskäiku
üks Jumala ülistaja.
See oli prohvet Obadja,
kelle heebreakeelne nimi ovad yah tähendab Jumala ülistajat.
Just siit pärit Jumala ülistaja Obadja
sai ülesandeks prohveteerida, et Iisraeli pärandmaa
naaseb veel nende kätte, kellele Jumal selle tõotanud on.
"Aga pääsemine on Siioni mäel, see on püha,
ja Jaakobi sugu pärib oma endised pärandid." Ob 1:17
Obadja prohveteeris seda kunagi,
kui Eesavi järeltulijad koos teiste vallutajatega Jeruusalemma tungisid,
ja sellele suurt kahju tegid.
Ometi prohveteeris ta keset seda hävingut,
et Iisraelimaa taastatakse algselt tõotatud piiride kohaselt.
"Nad pärivad Lõunamaa koos Eesavi mäestikuga,
ja Madalmaa koos vilistitega;
nad pärivad Efraimi väljad ja Samaaria väljad
ja Benjamini koos Gileadiga.
Ja Iisraeli laste vangiviidud vägi,
kes on kaananlaste seas Sareptani,
ja Jeruusalemmast vangiviidud, kes on Sefaradis,
pärivad Lõunamaa linnad." Ob 1:19-20
Iisraelimaa taastamine on veel pooleli,
kuid läheneme juba ajale, mida Obadja nägi.
Too Jumala ülistaja nägi ka vaimus,
mis on selle maa taastamise võti.
"Ja kuningriik jääb Issandale." Ob 1:21
Siin Samaarias võtsid paljud külad Jeesuse Messiana vastu
juba Tema eluajal või varsti pärast seda.
Palvetame, et Samaaria võtaks Jeesuse vastu oma Kuningana.
"Teie, väravad, tõstke oma pead,
ja teie, igavesed uksed, saage kõrgeks,
et aukuningas saaks sisse tulla!
Kes on see aukuningas?
Issand Sebaot, see on aukuningas! Sela." Ps 24:9-10
"Ta on tuletanud meelde oma heldust ja oma ustavust Iisraeli soo vastu;
kõik ilmamaa otsad on näinud meie Jumala päästet.
Hõisake Issandale, kogu ilmamaa,
tõstke hõisates häält ja mängige temale!
Mängige Issandale kandle,
kandle ja laulude häälega!
Trompetite ja pasunate häälega
hõisake kuningas Issanda ees!" Ps 98:3-6
Lisaks oma tõotustele räägib Jumal palju ka eeltähenduste kaudu.
Üks pilt räägib rohkem kui tuhat sõna ja see käib ka Piibli võrdpiltide kohta.
Paljud Piibli ajaloos teostunud võrdpildid on samas tõotused sellest,
mis suuremas mastaabis veel ees ootab.
Seepärast on need aluseks palvetele tulevaste asjade kohta,
mida Jumal on tõotanud.
Üks ülistaja, kelle kogu elu on selline prohvetlik võrdpilt,
on kuningas Taavet.
Taavetil oli Jumalaga Isa ja poja suhe,
mida oli eelkõige näha selles, kuidas ta Jumalat ülistas.
"Ole kiidetud, Issand, meie isa Iisraeli Jumal,
ikka ja igavesti!
Sinul, Issand, on suurus ja vägevus, ilu ja hiilgus ja au,
kõik, mis on taevas ja maa peal.
Sinul, Issand, on kuningriik
ja sa oled ennast tõstnud kõigile peaks.
Rikkus ja au tulevad sinult, sina valitsed kõike,
sinu käes on jõud ja vägi,
sinu käes on voli kõike teha suureks ja tugevaks.
Ja nüüd, meie Jumal, me täname sind,
ja me ülistame sinu aulist nime!'" 1Aj 29:10-13
Taavet tõi Jumala seaduselaeka Jeruusalemma keskele
ja korraldas selle ümber ööpäevaringse ülistuse.
Just Jumala ülistuse ümber sünds Taaveti koda,
mille najale ehitus Taaveti kuningriik.
Tema ajal olid kõik Iisraeli hõimud üks kuningriik.
Taaveti kuningriik küll lagunes,
kuid prohvet Aamos nägi, et see kerkib taas.
"Sel päeval taastan ma jälle Taaveti lagunenud koja,
müürin kinni ta praod, koristan ta varemed
ja ehitan ta üles, nagu ta oli muistseil päevil." Am 9:11
Jumala tõotus Taaveti lagunenud koja taastamise kohta
tähendab nii ülistuse taastulemist, kõigi Iisraeli hõimude kogunemist
kui Iisraelimaa taastamist.
Aamose prohveteering jätkub:
"Siis ma pööran oma Iisraeli rahva vangipõlve,
nad ehitavad üles hävitatud linnad ja elavad neis;
nad istutavad viinamägesid ja joovad nende veini,
nad rajavad rohuaedu ja söövad nende vilja.
Ma istutan nad nende oma maale
ja enam ei kitkuta neid ära nende maalt,
mille ma neile olen andnud, ütleb Issand, sinu Jumal." Am 9:14-15
Kui Taaveti Poeg Jeesus Iisraeli hõimud taasühendab,
kogunevad nad taas Jumala ümber Teda ülistama.
Taavet prohveteeris juba siis, kui ta lepingulaeka Jeruusalemma tõi,
et Iisrael naaseb kord Jumalat ülistama.
"'Päästa meid, meie pääste Jumal,
kogu ja vabasta meid paganate seast,
et saaksime tänada su püha nime
ja hoobelda sinu kiitmisega!'" 1Aj 16:35
Samaarias käib esimene juubeliaasta 3000-aastase pausi järel.
Nüüd on aeg rõõmul ja ülistusel Samaariasse naasta.
Taaveti lagunenud koja püstitamine ja ehitamise aeg
algab ka siin ülistusaltareist.
Haarame siin Ülistuse külas kinni Jumala antud tõotustest
Taaveti koja ja ülistuse tõusmise kohta ka siin Samaarias.
"Halleluuja! Jah, hea on mängida meie Jumalale;
jah, kaunis ja kohane on kiituslaul.
Issand ehitab Jeruusalemma, tema kogub Iisraeli hajutatud.
Ta parandab need, kelle süda on murtud,
ja seob kinni nende valusad haavad." Ps 147:1-3
"Ta on mind läkitanud ... trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel,
ülistusrüü kustuva vaimu asemel,
et neid nimetatakse 'Õigluse tammedeks',
'Issanda istanduseks', millega ta ennast ehib.
Nad ehitavad üles muistsed varemed,
taastavad esivanemate rüüstatud paigad
ja uuendavad hävitatud linnad,
mis põlvede jooksul on olnud laastatud." Js 61:2-4
"Mina ehitan sind jälle,
et sa oleksid üles ehitatud, Iisraeli neitsi.
Sa ehid ennast jälle trummidega ja lähed rõõmsatega tantsima.
Sa istutad jälle viinapuuaedu Samaaria mägedele;
need, kes istutavad, saavad ka kasutada." Jr 31:4-5
Kõige suurem palvetaja ja ülistaja on Jeesus ise.
Heebrealaste kiri räägib Tema kohta:
"Just seepärast ta võibki päriselt päästa neid,
kes tulevad Jumala ette tema läbi,
elades aina selleks, et nende eest paluda." Hb 7:25
Jeesus on ka ülistaja, kes teenib Isa.
Luukas räägib, kuidas Jeesus ülistas Isa selle eest,
mis Tema plaanides parajasti toimus.
"Selsamal tunnil juubeldas Jeesus Pühas Vaimus ja ütles:
'Ma tänan sind, Isa, taeva ja maa Issand,
et sa selle oled peitnud tarkade ja mõistlike eest
ja oled ilmutanud väetitele!
Jah, Isa, sest nõnda on see sündinud sinu head meelt mööda.
Kõik on mu Isa üle andnud mulle
ja keegi ei tunne, kes on Poeg, kui vaid Isa,
ja kes on Isa, kui vaid Poeg,
ja kellele Poeg seda iganes tahab ilmutada.'
Ja omavahel olles ütles Jeesus jüngrite poole pöördudes:
'Õndsad on silmad, mis näevad seda, mida teie näete,
sest ma ütlen teile, palju prohveteid ja kuningaid on tahtnud näha,
mida teie näete, ega ole näinud, ja kuulda, mida teie kuulete,
ega ole kuulnud.'" Lk 10:22-24
Jeesuse toodud ülistus Isale lähtus poja suhtest isaga.
Lisaks sellele, et Ta toob Iisraeli hõimud tagasi oma maale,
ja loob maa peale Jumala kuningriigi.
avas Ta omade jaoks ennekõike samasuguse lapse suhte Isaga,
nagu Tal endalgi on.
Jeesus tuli andma kõigile omadele Püha Vaimu,
et nad teeniksid Isa vaimus nagu Temagi.
Just siin Samaarias, Jaakobi kaevul,
andis Jeesus olulise Jumala tõotuse seoses ülistuse ja jumalateenimisega.
"Kuid tuleb tund ja see ongi juba käes,
et tõelised kummardajad kummardavad Isa vaimus ja tões,
sest Isa otsib neid, kes teda nõnda kummardavad.
Jumal on Vaim ja kes teda kummardavad,
peavad teda vaimus ja tões kummardama." Jh 4:23-24
Ülistuses ja jumalateenimises pole seega asi kohas,
vaid eelkõige Jeesuses
ning sügavas Isa kohtamises Tema kaudu.
Seal, kus Jeesus saab oma õigel kohal olla,
on alati Jumala kohtamise koht
ja Tema antud Püha Vaim kummardab Isa vaimus ja tões.
Haarame kinni sellest Jeesuse poolt Samaarias antud tõotusest
ja palvetame Püha Vaimu täis ülistajate tõusmist oma kohale
siin Samaarias.
Tõsta Isa, siin Samaarias ülistajad, kes janunevad Sinu Vaimu ja ligiolu.
Jeesus ütles:
"Igaüks, kes joob seda vett, januneb jälle,
aga kes iganes joob vett, mida mina talle annan,
ei janune enam iialgi, vaid vesi, mille mina talle annan,
saab tema sees igavesse ellu voolavaks allikaks." Jh 4:13-14
Isa, las Sinu Vaimu elava vee jõed voolavad taas Samaarias.
Täname Sind selle eest, mida Sinu Vaim Samaarias veel teeb.
Isa, täida Samaaria tõeliste palvetajate ja ülistajatega.
Jeesus ütleb: "Tõstke silmad ja vaadake põlde:
need on juba valged lõikuseks!" Jh 4:35
Tulgu Samaariasse ülistajate lõikuse aeg.
Täitugu kõik Samaaria külad nendega,
kes teenivad Isa, Sind, Vaimus ja tões.
Jeesuse nimel, aamen.
Järgmisel korral jätkame palvetamist Samaaria eest.
Valmistagem järgmist reisi juba palves ette!
Palvereisidel võib osaleda ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri